Բեն Բրերեթոն

**Բենջամին Էնթոնի Բրերեթոն** (, ), անգլիացի և չիլիացի ֆուտբոլիստ, «Վիլյառեալ» ակումբի և Չիլիի ազգային հավաքականի հարձակվող։ Վարձավճարով հանդես է գալիս «Շեֆիլդ Յունայթեդ» ակումբում։ Չիլիի հավաքականի կազմում խաղերի ժամանակ օգտագործում է **Բեն Բրերետոն Դիաս** անունը իսպանախոս ձևով, որտեղ անվան մեջ օգտագործվում են ինչպես հոր, այնպես էլ մոր ազգանունները։

## Ակումաբային արիերա
### Վաղ կարիերա
7-14 տարեկան Բրերեթոն Դիասը «Մանչեսթեր Յունայթեդի» երիտասարդական թիմում էր։ 2013 թվականին տեղափոխվել է «Սթոք Սիթի» ակադեմիա։

### «Նոթինգհեմ Ֆորեստ»
Բրերետոն Դիասը Չեմպիոնշիփի «Նոթինգհեմ Ֆորեստ» ակումբի հետ պայմանագիր է կնքել 2015 թվականի ամռանը այն բանից հետո, երբ «Սթոք Սիթին» նրան պայմանագիր չի առաջարկել։ «Նոթինգհեմ Ֆորեստի» զարգացման ջոկատի կազմում տպավորիչ ելույթիԱց հետո, երբ հարձակվողը 20 խաղում դարձել է 12 գոլի հեղինակ, նրան նոր պայմանագիր է առաջարկվել։ 2016 թվականի դեկտեմբերի 31-ին Բրերեթոնն իր ստորագրությունն է դրել նոր գործարքի տակ։ Բրերեթոն Դիասը առաջին թիմի կազմում նորամուտը նշել է 2017 թվականի հունվարի 25-ին՝ խաղադաշտ դուրս գալով «Լիդս Յունայթեդի» դեմ հանդիպման 76-րդ րոպեին։ Նա իր առաջին գոլը խփեց փետրվարի 4-ին ավելացված ժամանակում «Աստոն Վիլլայի» դարպասը, այդ գնդակը հաղթանակ պարգևեց «Ֆորեսթին» 2:1 հաշվով։ Տասը խաղ անցկացնելուց և «Ֆուլհեմի» և «Բրենտֆորդի» կողմից մեկական գոլ խփելուց հետո Բրերեթոն Դիասը առաջադրվել է «Չեմպիոնշիփի տարվա երիտասարդ խաղացող» մրցանակին։ Հավակնորդների թվում էին նաև Լլոյդ Քելլին «Բրիստոլ Սիթիից» և Ջորջ Հերսթը «Շեֆիլդ Ուենսդեյից»։ Ապրիլի 9-ին Անգլիայի ֆուտբոլային լիգայի մրցանակաբաշխության ժամանակ հայտարարվեց, որ հաղթող է ճանաչվել Բրերեթոն Դիասը։

2017 թվականի հունիսի 22-ին ֆուտբոլիստը երկարաժամկետ պայմանագիր է կնքել «Նոթինգհեմ Ֆորեստի» հետ, որի համաձայն նա պետք է աշխատեր ակումբում մինչև 2021 թվականի հունիսը։

### «Բլաքբըրն Ռովերս»
2018 թվականի օգոստոսի 28-ին Բրերեթոն Դիասը վարձավճարով տեղափոխվեց «Բլաքբըրն Ռովերս»՝ 2019 թվականի հունվարին պարտադիր գնման իրավունքով։ 2019 թվականի հունվարի 4-ին մշտական հիմունքներով տեղափոխությունը տեղի է ունեցել չբացահայտված վճարի դիմաց, որը ենթադրվում է, որ կազմել է 7 միլիոն ֆունտ։

2021 թվականի սեպտեմբերին Բրերեթոն Դիասը Չեմպիոնշիփի հինգ խաղերում դարձել է վեց գոլի հեղինակ, այդ թվում՝ հեթ-տրիկի հեղինակ «Կարդիֆ Սիթիի» դարպասը և ճանաչվել ամսվա լավագույն ֆուտբոլիստ։

Կարիերայի լավագույն մրցաշրջանից հետո, երբ Բրերեթոն Դիասը խփեց 22 գոլ, իսկ «Բլեքբերնը» պայքարեց փլեյ-օֆֆում տեղ գտնելու համար, ակումբը օգտվեց պայմանագրի կետից և ավտոմատ կերպով երկարաձգեց հարձակվողի պայմանագիրը 12 ամսով։

Վերջին մրցաշրջանում Բրերեթոն Դիասը 43 խաղում դարձել է 14 գոլի և 4 գոլային փոխանցման հեղինակ, իսկ «Բլեքբերնը» եզրափակում է 7-րդ հորիզոնականը՝ գնդակների տարբերության պատճառով մնալով փլեյ-օֆֆի գոտուց դուրս։ Մրցաշրջանի վերջին խաղում Բրերեթոն Դիասը դուբլ ձևակերպեց «Միլուոլի» դարպասը և օգնեց կամային հաղթանակ տոնել 4:3 հաշվով։ Խաղից հետո Sky Sports-ին տված հարցազրույցում Բրերեթոն Դիասը հայտարարել է, որ հեռանում է «Բլաքբըրն Ռովերսից» և հայտնել, որ արդեն նախնական պայմանագիր է կնքել մեկ հայտնի ակումբի հետ։

2023 թվականի մայիսի 8-ին «Բլաքբըրն Ռովերսը» պաշտոնապես հաստատեց, որ Բրերեթոն Դիասը կհեռանա ամռանը։

### «Վիլյառեալ»
2023 թվականի հուլիսի 4-ին «Բլեքբերնի» հետ պայմանագրի ժամկետը լրանալուց հետո Լա Լիգայի «Վիլյառեալ» ակումբը հայտարարեց Բրերեթոն Դիասին ազատ գործակալի կարգավիճակում ստորագրելու մասին։

## Կարիերան հավաքականում
Եվրոպայի մինչև 19 տարեկանների 2017 թվականի առաջնության հաղթող։ Մրցաշարում անցկացրել է բոլոր հինգ հանդիպումները, խփել է երեք գնդակ։

Բենի մայրը չիլիացի է, դրա շնորհիվ նա հնարավորություն ունեցավ ստանալ Չիլիի քաղաքացիություն։ 2021 թվականի հունիսին Մարտին Լասարտեն առաջին անգամ Բրերեթոնին կանչել է Չիլիի ազգային հավաքականի՝ 2022 թվականի աշխարհի առաջնության ընտրական փուլի խաղերին։ Հետագայում խաղացողը հայտավորվել է Ամերիկայի գավաթ 2021-ին։

## Վիճակագրություն
### Ակումբ
*2023 թվականի մայիսի 9-ի դրությամբ*

### Հավաքական
2023 թվականի մայիսի 9-ի դրությամբ

## Ծանոթագրություններ

Կատեգորիա:Անգլիացի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Չիլիացի ֆուտբոլիստներ
Կատեգորիա:Չիլիի հավաքականի ֆուտբոլիստներ
Կատեգորիա:Վիլյառեալի ֆուտբոլիստներ